[{"text_idx": "#000002", "text": "Sut i gofrestru ar gyfer allwedd API"}, {"text_idx": "#000006", "text": "Mae Prifysgol Bangor newydd ddatblygu sgriptiau a modelau hyfforddi newydd sy\u2019n dwyn ynghyd nodweddion amrywiol DeepSpeech, ynghyd a\u0302 data CommonVoice, ac mae\u2019n darparu ateb cyflawn ar gyfer cynhyrchu modelau a sgorwyr ar gyfer adnabod lleferydd Cymraeg. Gallant fod o ddiddordeb i unrhyw ddefnyddwyr eraill DeepSpeech sy\u2019n gweithio gydag ieithoedd eraill llai eu hadnoddau tebyg i\u2019r Gymraeg."}, {"text_idx": "#000007", "text": "yn seiliedig ar DeepSpeech 0.7.4\nyn defnyddio DeepSpeech\u2019s Dockerfiles (ac felly yn hawdd eu paratoi a\u2019u gosod)\nyn hyfforddi gyda data CommonVoice\ngyda rhai setiau prawf a chorpysau ychwanegol, yn cynhyrchu sgorwyr / modelau iaith optimaidd ar gyfer cymwysiadau amrywiol\nyn allforio modelau gyda metadata"}, {"text_idx": "#000010", "text": "Ar hyn o bryd mae\u2019r modelau hyn yn cael eu defnyddio mewn dau gymhwysiad prototeip y gall y gymuned Gymraeg eu gosod a rhoi cynnig arnyn nhw, sef trawsgrifydd wedi\u2019i seilio ar Windows / C # ac ap cynorthwyydd llais Android / iOS 1 o\u2019r enw Macsen. Gellir gweld cod ffynhonnell y cymwysiadau hyn gan ddefnyddio DeepSpeech hefyd ar GitHub."}, {"text_idx": "#000013", "text": "Mae Mozilla, y cwmni rhyngwladol o Galifornia sy\u2019n gyfrifol am y porwr gwe Firefox, newydd lansio eu cynllun CommonVoice amlieithog. Ar o\u0302l cychwyn gyda Saesneg y llynedd, mae tair iaith newydd yn cael eu hychwanegu yn awr, sef y Gymraeg, Almaeneg, a Ffrangeg. Llwyddodd y Gymraeg i gyrraedd y brig oherwydd cymorth gan yr Uned Technolegau Iaith yng Nghanolfan Bedwyr, Prifysgol Bangor."}, {"text_idx": "#000015", "text": "Rydyn ni\u2019n hynod o falch am CommonVoice Cymraeg ac yn awyddus iawn i gannoedd a miloedd o siaradwyr Cymraeg gyfrannu eu lleisiau drwy\u2019r wefan neu\u2019r ap."}, {"text_idx": "#000016", "text": "Ond beth am Paldaruo? \u2013 ein ap torfoli sydd eisoes wedi casglu ers 2014 hyd at 38 awr o ddata lleferydd gan dros 500 unigolyn, ac sydd wedi helpu gwireddu meddalwedd cynorthwyydd personol digidol Cymraeg cod agored fel Macsen. Mae\u2019r Uned wedi defnyddio gwaith Paldaruo i gynorthwyo Mozilla darparu CommonVoice ar gyfer y Gymraeg ac ieithoedd eraill llai eu hadnoddau eraill."}, {"text_idx": "#000017", "text": "Un o\u2019r heriau yw canfod a darparu testunau hwylus i\u2019w ddarllen ond sy\u2019n cynnwys ystod eang a chytbwys o ffonemau\u2019r iaith. Ar gyfer y lansiad, mae 1200 promt gan yr Uned o fewn CommonVoice Cymraeg ond bydd angen mwy. Wrth i ni, a\u2019r gymuned Cymraeg, gyfrannu rhagor o destunau a recordiadau i CommonVoice Cymraeg, rydyn ni\u2019n rhagweld y bydd y corpws yn hwb sylweddol i weithgareddau ymchwil a datblygu adnabod lleferydd Cymraeg yr Uned ac eraill."}, {"text_idx": "#000024", "text": "Mae\u2019n gynyddol bosibl i chi siarad gyda dyfeisiadau fel eich ffo\u0302n neu gyfrifiadur er mwyn hwyluso defnyddio apiau, gwefannau a hefyd derbyn atebion deallus a pherthnasol i gwestiynau a ofynnwyd mewn iaith naturiol. Apple Siri, Microsoft Cortana, Amazon Alexa a Google Assistant yw rhai o\u2019r cynnyrch a gwasanaethau masnachol poblogaidd sydd yn gyrru\u2019r newid hwn gyda\u2019r iaith Saesneg."}, {"text_idx": "#000025", "text": "Yn y ddarlith hon bydd Dewi Bryn Jones o Uned Technolegau Iaith, Canolfan Bedwyr, Prifysgol Bangor yn cyflwyno\u2019r gwaith sydd ym Mangor ar ddatblygu adnabod lleferydd ar gyfer cychwyn galluogi\u2019r un ddarpariaeth i ddefnyddwyr Cymraeg. Swyddogaeth adnabod lleferydd yw trosi sain lleferydd unigolyn i destun ac felly bydd Dewi yn esbonio\u2019r dulliau a\u2019r data a ddefnyddir yn ogystal a\u0302 chyflwyno\u2019r canlyniadau diweddaraf."}, {"text_idx": "#000028", "text": "Mae\u2019r dechnoleg yma\u2019n dod yn fwyfwy pwysig wrth i\u2019r llais dynol gael ei ddefnyddio mewn systemau holi ac ateb ar ffonau symudol a thabledi, systemau rheoli teclynnau fel setiau teledu a robotiaid, a systemau arddweud. Os na fydd modd defnyddio\u2019r Gymraeg yn y sefyllfaoedd hyn, bydd yr iaith yn cael ei chau allan fwyfwy o\u2019r byd digidol, a siaradwyr Cymraeg yn gorfod troi i\u2019r Saesneg."}, {"text_idx": "#000029", "text": "Er mwyn paratoi\u2019r ffordd ar gyfer y dechnoleg newydd yn Gymraeg rydyn ni wedi cynhyrchu prototeip o system cwestiwn ac ateb lle mae cynorthwyydd personol o\u2019r enw \u2018Macsen\u2019 yn gallu ateb cwestiynau llafar, er enghraifft \u2018beth yw\u2019r newyddion?\u2019 neu \u2018beth yw\u2019r tywydd?\u2019."}, {"text_idx": "#000030", "text": "Dyma fideo i gyflwyno ac i arddangos Macsen yn gweithio ar gyfrifiadur bach Raspberry Pi:"}, {"text_idx": "#000031", "text": "Mae\u2019r holl god ac adnoddau ar gael ar GitHub fel bod unrhyw un yn gallu ehangu a datblygu system \u2018Macsen\u2019 eu hunain. Prif dudalen \u2018Macsen\u2019 ar y we er mwyn gwybod sut i gychwyn arni yw:"}, {"text_idx": "#000032", "text": "Bydd ein gwaith ar adnabod lleferydd ac ar adnoddau agored ar gyfer \u2018Macsen\u2019 yn parhau. Cysylltwch a\u0302 ni os oes gennych chi, fel cwmni meddalwedd, clwb codio, ysgol neu fel haciwr cyffredinol unrhyw ddiddordeb eu cynnwys o fewn projectau meddalwedd eich hunain."}, {"text_idx": "#000034", "text": "Cychwyn ar siarad Cymraeg i\u2019ch cyfrifiadur"}, {"text_idx": "#000035", "text": "Rydyn ni wrthi\u2019n datblygu adnabod lleferydd Cymraeg fel rhan o\u2019n project Seilwaith Cyfathrebu Cymraeg a\u2019i rannu yn agored ac am ddim ar y Porth Technolegau Iaith gyda datblygwyr meddalwedd ac apiau Cymraeg eraill."}, {"text_idx": "#000036", "text": "Heddiw rydyn ni\u2019n falch o fedru rhannu\u2019r fersiynau cyntaf cychwynnol o\u2019n system adnabod lleferydd Cymraeg."}, {"text_idx": "#000037", "text": "Mae\u2019r ddarpariaeth newydd wedi\u2019i chreu drwy ddatblygu a chynhyrchu ffeiliau arbennig sydd yn addasu meddalwedd adnabod lleferydd cod agored cyffredinol o\u2019r enw Julius i allu adnabod Cymraeg yn lle Saesneg a Japane\u0308eg."}, {"text_idx": "#000039", "text": "Bydd fersiynau o Julius Cymraeg yn y dyfodol yn ceisio cynorthwyo nodweddion arddweud ac adnabod lleferydd mwy rhydd."}, {"text_idx": "#000046", "text": "Os nad ydych chi eisoes wedi cyfrannu eich llais i\u2019n Corpws Lleferydd Paldaruo, yna defnyddiwch ein ap Paldaruo ( ar unrhyw ddyfais iOS neu Android er mwyn i ni wella\u2019r modelau acwstig gyda\u2019ch llais chi."}, {"text_idx": "#000047", "text": "Mae\u2019n gynyddol bosibl i chi siarad gyda\u2019ch ffo\u0302n neu gyfrifiadur er mwyn gorchymyn a rheoli rhaglenni a dyfeisiau, yn ogystal a\u0302 derbyn atebion deallus a pherthnasol i gwestiynau a ofynnwyd mewn iaith naturiol."}, {"text_idx": "#000048", "text": "Mae\u2019r galluoedd hyn yn bosibl o ganlyniad i gynnydd diweddar mewn technolegau iaith megis adnabod lleferydd, cyfieithu peirianyddol a phrosesu a deall iaith naturiol. Hwy felly yw\u2019r prif alluogwyr ar gyfer newid a fydd yn tarfu ar y drefn bresennol ac yn achosi shifft sylfaenol yn y ffordd y bydd defnyddwyr yn ymgysylltu a\u0302\u2019u dyfeisiau a\u2019r ffordd y byddant yn defnyddio technoleg yn ehangach."}, {"text_idx": "#000050", "text": "Mae pedwar prif lwyfan masnachol yn gyrru\u2019r newid hwn, sef Siri, OK Google, Microsoft Cortana ac Amazon Alexa, yn ogystal a\u0302 rhai llwyfannau agored llai adnabyddus."}, {"text_idx": "#000052", "text": "Noddwyd yr Uned felly gan Lywodraeth Cymru drwy ei Chronfa Technoleg Gymraeg a\u2019r Cyfryngau Digidol ac S4C i weithredu\u2019r project Seilwaith Cyfarthrebu Cymraeg i sicrhau nad yw defnyddwyr sydd a\u0302\u2019r Gymraeg yn ddewis iaith iddynt yn cael eu gadael ar o\u0302l mewn datblygiadau o\u2019r fath."}, {"text_idx": "#000053", "text": "Bydd yn gosod sylfeini amrediad o dechnolegau Cymraeg i\u2019w defnyddio yn yr amgylcheddau hyn, gan gynnwys gwella\u2019r adnoddau adnabod lleferydd Cymraeg yn ogystal a\u0302 chyfieithu peirianyddol er mwyn cael y budd mwyaf allan o\u2019r galluoedd a ddarperir drwy dechnolegau wedi\u2019u seilio ar y Saesneg."}, {"text_idx": "#000054", "text": "Bydd holl allbynnau\u2019r project ar gael yma, o Borth Technolegau Iaith Cenedlaethol Cymru. Bydd y project yn symbylu datblygiad meddalwedd a gwasanaethau Cymraeg newydd a allai gyfrannu at brif-ffrydio\u2019r Gymraeg yn y cam nesaf o ryngweithio rhwng pobl a chyfrifiaduron."}, {"text_idx": "#000055", "text": "Yn y cyfamser, mae angen eich help! Cyfrannwch eich llais drwy ein ap Paldaruo:"}, {"text_idx": "#000057", "text": "Yn yr Eisteddfodau a digwyddiadau Hacio\u2019r Iaith diweddar, rydym wedi arddangos ein breichiau robot sy\u2019n glwm i Raspberry Pis ac sy\u2019n yn ymateb i gyfarwyddyd yn y Gymraeg."}, {"text_idx": "#000059", "text": "Mae\u2019n system adnabod lleferydd syml iawn a nawr, i\u2019r rhai sy\u2019n teimlo\u2019n anturus, dyma gyfarwyddiadau ar sut y gallwch chithau gosod y demo ar eich Raspberry Pi chi."}, {"text_idx": "#000060", "text": "Byddwch angen yr offer canlynol:"}, {"text_idx": "#000061", "text": "Gosodiad arferol Raspberry Pi yn rhedeg y fersiwn diweddaraf o Raspbian, gyda bysellfwrdd a llygoden yn glwm.\nBraich robot (fel y Robot Arm Edge : \nMicroffon \u2013 fel y Kinobo \u201cAkiro\u201d USB neu unrhyw a argymhellir yma: "}, {"text_idx": "#000062", "text": "Os rydych yn defnyddio Raspberry Pi hy\u0302n, gyda ddim ond dau borth USB, yna rydych angen hwb USB, fel er mwyn cysylltu popeth."}, {"text_idx": "#000063", "text": "Mae\u2019r demo yn defnyddio peiriant adnabod lleferydd cod agored o\u2019r enw \u2018Julius\u2019. Mae hefyd yn defnyddio modelau acwstig rydym wedi eu cynhyrchu gyda recordiadau 20 unigolyn yn llefaru promtiau arbennig."}, {"text_idx": "#000064", "text": "Teipiwch y canlynol o linell gorchymyn ar eich Raspberry Pi er mwyn gosod y system \u2018Julius\u2019:"}, {"text_idx": "#000066", "text": "Yn nesaf, rhaid i chi lwytho i lawr ein ffeiliau adnabod lleferydd braich robot o\u2019r Porth Technolegau Iaith ar gyfer eu defnyddio gyda Julius."}, {"text_idx": "#000067", "text": "Ac yna er mwyn cael y Raspberry Pi a\u2019r fraich robot i ymateb i\u2019r gorchmynion ar lafar, teipiwch:"}, {"text_idx": "#000068", "text": "Dylai\u2019r gair \u2018siaradwch\u2019 ymddangos. Dyma beth fyddwch nawr yn gallu dweud wrth y fraich:"}, {"text_idx": "#000069", "text": "Gobeithio bydd y project bach yma yn hwyl yn enwedig i ddisgyblion Ysgol Pont y Gof, Botwnnog a enillodd un o\u2019n breichiau robot mewn cystadleuaeth codio yng Ngholeg Meirion Dwyfor ym Mhwllheli yn ystod yr haf:"}, {"text_idx": "#000070", "text": "Ysgol Pont y Gof oedd enillwyr @CodeClub campus Pwllheli @rondomedia @GaiaTechologies @delyth @prifysgolbangor #code /zUddmUITgl"}, {"text_idx": "#000072", "text": "Yn y cyfamser, diolch i nawdd gan Lywodraeth Cymru ac S4C, rydym yn parhau i ddatblygu adnabod lleferydd Cymraeg ac i\u2019w chynnig yn rhad ac am ddim o fewn y Porth Technolegau Iaith. Ein bwriad yw datblygu systemau mwy soffistigedig a mwy defnyddiol."}, {"text_idx": "#000073", "text": "Ond mae angen eich help! Cyfrannwch eich llais drwy ein ap Paldaruo:"}]